बहुकेन्द्रीय भाषा
बहुकेन्द्रीय भाषा (pluricentric language) ऐसी भाषा होती है जिसके एक से अधिक मानक भाषा रूप हों, जो कि अक्सर अलग देशों में आधारित होते हैं। मसलन जर्मन भाषा के जर्मनी व ऑस्ट्रिया, अंग्रेज़ी के ब्रिटेन, अमेरिका व ऑस्ट्रेलिया, कोरियाई के उत्तर कोरिया व दक्षिण कोरिया और पुर्तगाली के पुर्तगाल व ब्राज़ील में अलग-अलग मानक रूप हैं। इनके विपरीत रूसी और जापानी जैसी कई भाषाएँ एककेन्द्रीय (monocentric) होती हैं।